CELEX: 22007D0027
Language: hr
Date: 2007-04-27 00:00:00
Title: Odluka Zajedničkog odbora EGP-a br. 27/2007 od 27. travnja 2007. o izmjeni Priloga XIII. (Promet) Sporazumu o EGP-u

11/Sv. 039
            
            
               HR
            
            
               Službeni list Europske unije
            
            
               169
            
         22007D0027
   
               L 209/48
            
            
               SLUŽBENI LIST EUROPSKE UNIJE
            
            
               27.04.2007.
            
         
      ODLUKA ZAJEDNIČKOG ODBORA EGP-a
   br. 27/2007
   od 27. travnja 2007.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 155/2006 od 8. prosinca 2006. (1).
            
         
               (2)
            
            
               Uredba (EZ) br. 1592/2002 Europskog parlamenta i Vijeća od 15. srpnja 2002. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa (2) unesena je u Sporazum Odlukom Zajedničkog Odbora EGP-a br. 179/2004 (3) od 9. prosinca 2004., s posebnim prilagodbama.
            
         
               (3)
            
            
               Uredbu Komisije (EZ) br. 736/2006 od 16. svibnja 2006. o metodama rada Europske agencije za sigurnost zračnoga prometa prilikom obavljanja inspekcijskog nadzora u području normizacije (4) treba unijeti u Sporazum,
            
         ODLUČIO JE:
   Članak 1.
   Iza točke 66q (Uredba Komisije (EZ) br. 2042/2003) Priloga XIII. Sporazumu umeće se sljedeća točka:
   
      
                  „66qa.
               
               
                  
                     32006 R 0736: Uredba Komisije (EZ) br. 736/2006 od 16. svibnja 2006. o metodama rada Europske agencije za sigurnost zračnoga prometa prilikom obavljanja inspekcijskog nadzora u području normizacije (SL L 129, 17.5.2006., str. 10.).
                  Odredbe Uredbe, za potrebe ovog Sporazuma, sadrže sljedeće prilagodbe:
                  
                              (a)
                           
                           
                              u članku 14. riječi ‚ili Sporazuma između država EFTA-e i treće zemlje’dodaju se iza ‚Sporazuma Zajednice’, a riječi ‚kako je prilagođena za potrebe ovog Sporazuma’ dodaju se iza ‚Uredbe (EZ) br. 1592/2002’;
                           
                        
                              (b)
                           
                           
                              članku 17. podstavku 2. dodaje se sljedeće:
                              ‚Godišnje izvješće koje prikazuje analizu normizacije inspekcijskih nadzora prosljeđuje se Nadzornom tijelu EFTA-e.’ ”
                           
                        
            
   Članak 2.
   Tekstovi Uredbe (EZ) br. 736/2006 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 28. travnja 2007., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (5).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 27. travnja 2007.
      
         
            Za Zajednički odbor EGP-a
         
         
            Predsjednik
         
         Alan SEATTER
         
      
   
   
      (1)  SL L 89, 29.3.2007., str. 29.
   
      (2)  SL L 240, 7.9.2002., str. 1.
   
      (3)  SL L 133, 26.5.2005., str. 37.
   
      (4)  SL L 129, 17.5.2006., str. 10.
   
      (5)  Ustavni zahtjevi nisu navedeni.